b'\n_START_ARTICLE_\nBulebar Osme\xc3\xb1a\n_START_SECTION_\nKasaysayan\n_START_PARAGRAPH_\nItinayo ang Bulebar Osme\xc3\xb1a noong panahon ng mga Amerikano upang iugnay ang lumang bayang kolonyal ng Cebu sa mga malayong pook na inuusbong ng pamahalaang Amerikano bilang bagong lungsod nito. Dati itong ipinangalan na Jones Avenue, mula kay William Atkinson Jones, kinatawan ng Estados Unidos na nagpanukala ng panukalang-batas na kilala bilang Batas Jones o Philippine Autonomy Law ng 1916. Binigyan ito ng bagong pangalan na Sergio Osme\xc3\xb1a Boulevard sa pamamagitan ng Ordinansang Panlungsod Blg. 284 noong Marso 29, 1960, sa karangalan nina Sergio Osme\xc3\xb1a, ang ikatlong Pangulo ng Pilipinas, at Estefania Veloso Osme\xc3\xb1a, kanyang unang asawa na nagmay-ari ng mansyon at ari-arian sa kahabaan ng bulebar.'